S-1864/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. mars 2021, á hendur S-kvk-þgf I-x-x H-x-x, kt. [...], [...], [...], fyrir umferðarlagabrot með því að hafa föstudaginn 19. júní 2020, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 185 ng/ml, búprenorfín 1 ng/ml, klónazepam 19 ng/ml, metamfetamín 130 ng/ml og metýlfenidat 20 ng/ml) um Baugshlíð í Mosfellsbæ, við Arnarhöfða, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðalaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.

Við fyrirtöku málsins í dag mætti ákærða í gegnum fjarfundarbúnað og játaði skýlaust sök.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 23. mars 2021, hefur ákærðu sex sinnum áður verið gerð refsing fyrir brot gegn umferðarlögum. Ákærðu var gert að greiða sekt með lögreglustjórasátt 13. ágúst 2013 fyrir akstur undir áhrifum áfengis og ávana- og fíkniefna. Var ákærða svipt ökuréttindum í 12 mánuði frá þeim degi að telja. Þá var ákærðu aftur gerð sektarrefsing með lögreglustjórasátt 17. janúar 2014 fyrir akstur undir áhrifum lyfja, áfengis og ávana- og fíkniefna og fyrir akstur svipt ökurétti. Var ákærða einnig svipt ökuréttindum í þrjú ár frá 13. ágúst 2014 að telja. Með dómi 19. september 2016 var ákærðu gert að sæta fangelsi í 30 daga fyrir akstur undir áhrifum ávana- og fíkniefna og fyrir akstur svipt ökuréttindum. Var ákærða einnig svipt ökuréttindum ævilangt. Þá var ákærðu gert að sæta fangelsi í 30 daga með dómi 15. maí 2017 fyrir akstur svipt ökurétti. Með dómi 30. október 2019 var ákærðu gert að sæta fangelsi í 90 daga fyrir akstur svipt ökurétti. Nú síðast var ákærðu gert að sæta fangelsi í sex mánuði fyrir að hafa í fjórða sinn gerst sek um akstur undir áhrifum vímuefna og í fimmta sinn ekið svipt ökurétti. Var ákærða svipt ökurétti ævilangt frá þeim degi að telja. Brot það sem ákærða er nú sakfelld fyrir var framið fyrir uppsögu framangreinds dóms frá 21. október 2020. Verður ákærðu því gerður hegningarauki nú vegna brotsins, sbr. 78. gr. almennra hegningarlaga nr. 19/1940.

Með hliðsjón af framangreindu, sakarefni málsins, játningu ákærðu og að teknu tilliti til 78. gr. almennra hegningarlaga nr. 19/1940 og dómvenju, þykir refsing ákærðu hæfilega ákveðin fangelsi í 75 daga.

Í ákæru er ekki gerð krafa um ökuréttarsviptingu ákærðu.

Ákærða greiði málsvarnarþóknun skipaðs verjanda síns, I-kk-ef V. G-kk-ef lögmanns, 94.240 krónur, að meðtöldum virðisaukaskatti, og 276.134 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-x-x I-x-x H-x-x, sæti fangelsi í 75 daga.

Ákærða greiði málsvarnarþóknun skipaðs verjanda síns, I-kk-ef V. G-kk-ef lögmanns, 94.240 krónur og 267.134 krónur í sakarkostnað.

S-kvk-nf D-kvk-nf J-kvk-nf